b'\n_START_ARTICLE_\nKombineret alpint skil\xc3\xb8b\n_START_PARAGRAPH_\nKombineret er en disciplin i alpint skil\xc3\xb8b. Tiltrods for at det teknisk set ikke er en selvst\xc3\xa6ndig disciplin, s\xc3\xa5 kaldes den ofte for den femte disciplin efter styrtl\xc3\xb8b, super-G, storslalom og slalom.\n_START_SECTION_\nTraditionel & super kombination\n_START_PARAGRAPH_\nEn traditionel kombination best\xc3\xa5r af et styrtl\xc3\xb8b og to slaloml\xc3\xb8b, i denne r\xc3\xa6kkef\xc3\xb8lge. I 2005 introducerede International Ski Federation (FIS) super kombineret (eller "super kombination"), best\xc3\xa5ende af et slaloml\xc3\xb8b (som kan gennemf\xc3\xb8res f\xc3\xb8rst, men typisk gennemf\xc3\xb8res til sidst) og et typisk forkortet styrtl\xc3\xb8b (eller super-G-l\xc3\xb8b). Dette nye format opbl\xc3\xb8dte slalom-specialisternes fordel i disciplinen. I begge typer kombineret er vinderen skil\xc3\xb8beren med den hurtigste sammenlagte tide. (indtil 1990\'erne blev der benyttet et kompliceret pointsystem til at afg\xc3\xb8re placeringerne i kombineret.)\n_START_SECTION_\nHistorie\n_START_PARAGRAPH_\nAlpint skil\xc3\xb8b debuterede ved Vinter-OL 1936 i Garmisch-Partenkirchen i Tyskland; hvor kombineret var den eneste disciplin. Ved det n\xc3\xa6ste vinter-OL i 1948 var kombineret en af tre alpine discipliner sammen med styrtl\xc3\xb8b og slalom. Resultaterne for styrtl\xc3\xb8bskonkurrencen blev benyttet i den kombinerede konkurrence, som ogs\xc3\xa5 indeholdt to slaloml\xc3\xb8b. Den rendyrkede slalomkonkurrence indeholdt ogs\xc3\xa5 to l\xc3\xb8b, men blev holdt for sig._NEWLINE_Med introduktionen af storslalom i 1950, s\xc3\xa5 forsvandt kombineret fra det olympiske program. F\xc3\xb8rst 38 \xc3\xa5r senere blev den genintroduceret ved Vinter-OL 1988. Ved verdensmesterskaberne i 1980 bestod den kombinerede konkurrence af resultatet fra styrtl\xc3\xb8bsmesterskabet, resultatet fra storslalommesterskabet og resultatet fra slalommesterskabet. Der blev ikke gennemf\xc3\xb8rt selvst\xc3\xa6ndige l\xc3\xb8b. Denne metode blev benyttet fra verdensmesterskaberne i 1954 og frem til verdensmesterskaberne i 1982, hvor der blev tilf\xc3\xb8jet selvst\xc3\xa6ndige l\xc3\xb8b til den kombinerede konkurrence.\n_START_SECTION_\nWorld Cup i super kombination\n_START_PARAGRAPH_\nDen f\xc3\xb8rste super kombination var et et World Cup-l\xc3\xb8b afholdt i Wengen i Schweiz den 14. januar 2005. Benjamin Raich fra \xc3\x98strig vandt. Seks ugere senere 27. februar i San Sicario i Italien blev den f\xc3\xb8rste kvindekonkurrence i disciplinen afholdt. Vinderen var [Janica Kosteli\xc4\x87]] fra Kroatien. World Cup-kalenderen for 2006 inkluderede p\xc3\xa5 m\xc3\xa6ndenes side tre konkurrencer i super kombination og en i traditionel kombineret. P\xc3\xa5 kvindernes side blev afholdt to konkurrencer i super kombination og ingen i traditionel kombineret._NEWLINE_Fra 2007-s\xc3\xa6sonen begyndte FIS at udn\xc3\xa6vne en femte mesterskabstitel "crystal globe" til pointvinderen af s\xc3\xa6sonenens kombinerede konkurrencer. Ni ud af ti programsatte kombinerede konkurrencer var i super kombination, den eneste undtagelse var Kitzb\xc3\xbchel i \xc3\x98strig. Skiftet til super kombination medf\xc3\xb8rte utilfredshed hos slalom-specialisterne, eftersom de mistede deres fordel.\n_START_SECTION_\nVerdensmesterskaberne og vinter-OL\n_START_PARAGRAPH_\nF\xc3\xb8rste gang super kombination blev benyttet i verdensmesterskabsregi var ved VM i \xc3\x85re i 2007. Disciplinens OL-debut var ved Vinter-OL 2010 i Vancouver.'